cyanic-selkie/wikianc huggingface dataset:
NGC 2329
Податоци од набљудување
Според морфолошката класификација на галаксиите, NGC 2329 е од видот E-S0. Видливиот сјај со голо око изнесува 12,5 m, а оној во рамките на интервалот од минималната до максималната честота 13,5 m, додека површинскиот сјај изнесува 12,7 m/лм2. NGC 2329 има привидни димензии од 1,3' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 9 м 7,9 с, а неговата деклинација, односно висината на лакот на тој агол, + 48° 36' 57". Положбениот агол на објектот е во износ од 175°.
Други поделби
Проучување на NGC 2329 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 20254. Во рамките на атласот на длабокото небо, Уранометрија 2000.00, објектот припаѓа на групата означена со бројот 68; додека во Каталогот на основни ѕвезди (GSC) е групиран под бројот 3396. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 692.
Нахед Хатар
Нахед Хатар (арапски: ناهض حتر) бил јордански писател, новинар и политички активист.
Раѓање и младост
Нахед Хатар е роден во 1960 година во јорданско христијанско семејство во Фухаис, околу 20 километри северозападно од престолнината Аман. Дипломирал на одделението за социологија и филозофија на универзитетот во Јордан, станал магистер по филозофија во современата салафијанска идеологија.
1970-тите, 80-тите и 90-тите бил многупати притворен. Издржувал неколку затворски казни, од кој најдолги биле оние од 1977, 1979 и 1996 година. Како жртва на неуспешниот атентат во 1998 година, морал да изврши повеќе операции во однос на неговото тело. Истата година бил приморан од безбедносни причини да го напушти својот дом, се преселил и по војната тој бил уништен, а до атентатот живеел во Аман.
Апсење
Хатар бил уапсен на 13 август 2016 година, откако на друштвената мрежа фејсбук објавил карикатура од мртов џихадист Абу Салеха. Во описот на карикатурата стоел натпис „раб ел Дауаиш” (арап. [rab al-Dawāʿiš] رب الدواعش), односно „бог Даиш”..
Карикатурата била брзо избришана од Фејсбук,  но веќе предизвика лавина од негативни критики кај многу муслимани од Јордан кои сметаат дека е навредливо за исламот..
Се тврди дека контроверзноста предизвикала поголемо незадоволство отколку кога Хатар ја објавил содржината во која јорданските кралеви биле портретирани на несоодветен начин, што претставува одреден вид црвена линија во однос на ограничената слобода на медиумите во Јордан.
646
646 (Римски бројки) — година според општоприфатениот календар. Тоа била 646 година од новата ера, 646. од првиот милениум, 46. од VII век и седма од 640-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Паљево (Канал на Соча)
Паљево (словенечки: Paljevo) — населба во Општина Канал на Соча во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
646
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6154 и 6155 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5396 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4406 и 4407 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1399.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 646 година се протега во 3282 и 3283, додека според второто гледиште, годината трае во текот на 3342 и 3343 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1189. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 25 и 26 исламска година.
Келбрандски мост
Келбрандски мост (Köhlbrandbrücke) — обесен мост во Хамбург, Германија, кој ја поврзува пристанишната површина на островот Вилхелмсбург помеѓу Северна и Јужна Елба, делови на реката Елба со автопатот 7 (излез Валтерсхоф). Ја премостува Јужна Елба, тука наречена Келбранд, пред сè спои повторно со Северна Елба. Мостот бил отворен во 9 септември 1974.
Историја
Мостот бил проектиран од Ханс Витфот и Егон Јукс. Биле потребни години да се изгради.
Од отворањето на мостот само двапати бил отворен за пешаци, на денот на отворање 1974 и на неговиот 30-ти роденден во 2004. Меѓутоа, прекрасниот поглед над градот Хамбург не е целосно ограничен за возачите на автомобилите и камионите. Мостот е на рутата на годишната велосипедска трка Ватенфал Класик во Хамбург, дел од светската турнеја на UCI. Добар број на аматери, кои учествуваат во трката прават пауза на врвот на Келбрандскиот мост.
Неколку луѓе извршиле самоубиства со скокање од мостот.
Мостот е спектакуларна свена во германскиот трилер од 1987 Џокер, во кои играат Петер Мафај и Мајкл Јорк. Исто така, бил прикажан во видеоиграта Call of Duty: Modern Warfare 3, во текот на мисијата „Goalpost“.
Технички податоци
Мостот е направен од околу 81.000 м3 бетон и 12.700 тони челик. Секој дел, околу 30.000 автомобили преминуваат преку мостот. Вкупните трошоци изнесувале 160 милиони германски марки.
Мостот бил направен од 88 челични сајли (секоја со пречник од 10 см). Долг е 3.940 м, а централниот дел има 325 м. Носен е од 75 далноводи (највисокиот во висина од 135 метри) за да достигне висина од 55 метри, дозволувајќи им на бродовите да поминуваат под него, дури и во висока плима Патот има косина од 4%.
Чинар (Делогожди)
Чинар - Џамија — археолошко наоѓалиште во струшкото село Делогожди. Претставува црква и некропола од средниот век. Се наоѓа на околу 100 м северозападно од селското училиште, а во непосредна близина на џамијата. Според кажувањето на мештаните, биле откриени камени плочи од гробни конструкции. Исто така, и џамијата била изградена врз темели од постара црква.
Космос-632
Космос-632 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 12 февруари 1974 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-632 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,2 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 303 км, а најмалото на 175.
Владимир Атанасовски (политичар)
Владимир Атанасовски — директор на Управата за безбедност и контраразузнавање на Македонија од 1 септември 2016 година до јуни 2017.
Животопис
Владимир Атанасовски дипломирал на Економскиот факултет во Скопје. Веднаш по дипломирањето, во 2008 година бил вработен во Управата за спречување перење пари, а бил и советник во Одделението за меѓународна соработка. Во 2010 година бил назначен за директор во Управата за финансиско разузнавање.
На функцијата директор на Управата за безбедност и контраразузнавање на Македонија бил назначен на 1 септември 2016 година.
Витулано
Витулано — општина во покраината Беневенто од регионот Кампанија, Италија.
Берданка
Берданка или бердана е пушка конструирана од американскиот артилериски генерал Хајрем Бердан во 1868 година. Самиот ја усовршил пушката во 1870 година. Била стандардна пушка во руската армија од 1870 до 1891г., кога е заменета со Мосин-Наган пушката. Втората верзија е со усовршен затворач со преклопување нанапред и со чепно вртење.
Берданката имала дострел до 1000 метри и тежела нешто повеќе од 4 килограми. Македонските револуционери биле вооружени со бугарски, руски и српски берданки, набавени од ТМОРО на најразлични начини и испратени во Македонија по познатите канали.
Опеана е во македонските народни песни.
Холандски во 7 лекции
Холандски во седум лекции, во оригинал Nederlands in 7 lessen е филм продуциран во Холандија во 1948. Филмот е значаен по тоа што е првиот филм во кој се појавува Одри Хепберн во една мала улога на стјуардеса. Иако во нејзината филмографија, тој е запишан како краток филм, „Internet Movie Database“ (Филмската база на податоци на Интернет) тврди дека тој има времетрање од 79 минути. Всушност, скратен е на 39 минути само за англиското издание.
Список на државни водачи во 1175 година
Ова е список на државни водачи во 175 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Дуња Ланго
Дуња Фигенвалд Пулетиќ (позната како Дуња Лано, во  —  во ) — една од најпознатите српски и хрватски водителки, водители и новинари на телевизиските програми во некогашната Југославија.
Работела како водител на РТВ Белград (односно РТС) од 1967 година, па до нејзиното пензионирање во 1999 година. Шест пати била добитничка на новинарската награда Гордана Бонети, наменета за најдобриот радио и телевизиски водител на подрачјето на Југославија, добитничка е на пет Оскари на популарноста на магазинот ТВ Ревија. Во 1981 година и било доделено признание уметник-водител на Србија.
Животопис
Дуња Фигенвалд е родена во Загреб на 27 ноември 1941 година, како дете на Ивана Фигенвалд и Љубочке де Гримани. По завршувањето на основното и средно образование, во Загреб се запишува да студира англиски и француски јазик на Филозофскиот факултет. Дипломирала на Филолошкиот факултет во Белград на одсекот за англиски јазик и книжевност. Како дете се занимавала со балет во балетската школа во Загреб и била постојан член на Пионирскиот театар. Во текот на средношколските денови почнува да се занимава и со глума.
Од 1960 година до 1967 година работи во РТВ Загреб, а потоа се преселува во Белград каде сѐ до 1999 година работи во РТВ Белград. Работела како водителка на информативна програма, како и на културно-забавната програма РТС. Водела и телевизиски пренос на музички фестивали, како и квизови во чија реализација учествувала и како соработник. Во 1977 година на својата програма ја претставува ЈРТ на основачкото собрание на светските водачи во светот во рамките на меѓународниот ТВ фестивал во Монте Карло. Го води, а потоа ги уредува и евровизиските емисии.
Од декември 1995 година до април 1999 година е уредник и на водителската емисија Моден магазин. Глумела и во филмовите Мојата луда глава и Без Бомбаши.
Умира на 19 ноември 2015 година во својот дом во Белград кога имала 74 години.
Инхибитор на протонската пумпа
Инхибиторите на протонската пумпа (ИПП) се група на лекови чие главно дејство е изразита и долготрајна редукција на производството на желудочна киселина. Тие се најпотентните достапни инхибитори на секрецијата на киселина. Оваа група на лекови следуваше по и во голема мера ги замени H2-рецепторните антагонисти, друга група на лекови со слични ефекти, но со различен механизам на дејство.
ИПП се меѓу најпродаваните лекови во светот, а првиот од нив, омепразолот, се наоѓа на списокот на есенцијални лекови на СЗО.
Медицинска употреба
Овие лекови се користат во третман на многу состојби, како што се:
Специјалните професионални организации препорачуваат пациентите да ја користат најмалата делотворна доза на ИПП за да го постигнат посакуваниот терапевтски резултат кога се користат во долготраен третман на гастроезофагеална рефлуксна болест. Во САД, Управата за храна и лекови (FDA) препорачува во една година да не се извршат повеќе од три 14-дневни третмани со ИПП.
Несакани ефекти
Чести несакани ефекти кои ги предизвикуваат овие лекови се главоболка, наузеа, дијареа, абдоминална болка, замор и вртоглавица.
Фармакокинетика
Брзината и степенот на апсорпцијата на омепразолот се намалува со земање на храна. Покрај тоа, апсорпцијата на лансопразол и езомепразол се намалува и одложува од храна. Сепак, забележано е дека овие фармакокинетички ефекти немаат значајно влијание врз ефикасноста.
ИПП имаат полураспад во крвната плазма кај луѓето од само 60–90 минути, но бидејќи тие ковалентно се врзуваат за протонската пумпа, полураспадот на нивната инхибиција на создавањето на желудочна киселина трае околу 24 часа. Дисоцијацијата на инхибиторниот комплекс е веројатно поради ендогениот антиоксиданс глутатион кој предизвикува ослободување на омепразол сулфид и реактивација на ензимот.
Примери
Клинички користени инхибитори на протонската пумпа се:
Историја
ИПП биле развиени во 1980-те, а омепразолот бил претставен во 1988. Повеќето од овие лекови се бензимидазолни деривати, сродни на омепразолот, но исто така се развиени имидазопиридински деривати, како што е тенатопразолот.
Стоук на Трент
Стоук на Трент (англ.Stoke-on-Trent) — град во централна Англија, односно Велика Британија, во грофовијата Стафордшир.
Се наоѓа на полвина пат помеѓу Манчестер и Бирмингем. Настанат е во раниот 20-ти. век како конурбација на 6 помали градови (Танстол, Бурслем, Ханли, Стоук, Фентон и Лонгтон). Градот е долг скоро 19 километри.
Во градот во 2006. биле избројани 239.700 жители.
Стоук на Трент е познат и по производството на керамика.
Избрани партии и спомени
Избрани партии и спомени е шаховска книга од рускиот и советски велемајстор и познат шаховски автор Григори Левенфиш. Книгата претставува збирка на најдобрите и поучни партии на авторот против неговите современици, меѓу кои соаѓаат и светските прваци Ласкер, Капабланка и Алехин, но и други силни шахисти како Рубинштајн и Тараш. Воведната содржина и приодот кон анализата на партиите е исполнета со силни автобиографски елементи. Книгата е издадена посмртно, во 1967 година и е напишана на руски јазик.
Содржина
Делото всушност претставува автобиографија, во која авторот се обидува на читателот да му ги пренеси најсилните моменти од својот живот, како шахист. Хронологијата на настаните е сочувана, па книгата започнува со почетна глава, во која авторот ги опишува своите најрани години како ученик и студент и неговите први шаховски чекори. Главите во продолжение, всушност претставуваат фази во животот на Левенфиш, кој на одличен начин ја избрал нивната должина.
Особено внимание е обрнато на главата посветена на достигнувањата на авторот во периодот од 1925 до 1936, во кој тој ги постигнал најдобрите своите резултати, кои вклучуваат победа на првенството на Советскиот Сојуз и други забележителни настапи на големите турнири.
Меѓународен аеродром Ираклион
Меѓународниот аеродром Ираклион, „Никос Казанѕакис“ е главен аеродром на островот Крит, Грција и вториот најпрометен аеродром во земјата, по Атинскиот аеродром. Се наоѓа на 5 километри од главниот град Ираклион, близу општината Неа Аликарнасос. Аеродром е поделен на цивилни и воени објекти и зафаќа 21.000 км² површина.
Аеродромот е именуван по Никос Казанѕакис родум од Ираклион, грчки писател и филозоф.
Површина
Аеродромот Никос Казанѕкис го опслужува Ираклион (грчки: Ηράκλειο), Агиос Николаос (грчки: Άγιος Νικόλαος), Маља (грчки: Mάλλια), Херсонисос (грчки: Χερσόνησος) и други летувалишта. Тој е главниот и најпрометен аеродром на Крит.
Информации за патниците
Често се замолуваат авиокомпаниите да не им дозволуваат на патниците да ја сликаат или снимаат пистата. Тоа е така бидејќи на аеродромот оперира база на грчкото воздухопловство.
Танат (митологија)
Танат (Таната, Танатос) (, во старогрчката митологија е бог и персонификација на смртта, од θνῄσκω - „да умре, умира“ ). Танат е олицетворение на ненасилната смрт, неговиот допир е нежен, ист како на брат му Хипнос (сонот). Тој е помала фигура во старогрчката митологија, кој се посочува, но ретко се појавува како личност.
Негов еквивалент во римската митологија е Морс.
Особености
Во раните митолошки прикажувања, Танат бил моќно илустриран, вооружен со меч, со бушава брада и бесно лице. Неговото доаѓање го прателе Болката и Тагата. Подоцна е прикажуван на поубав начин, како прекрасно младо момче, а на римските саркофази често се среќава како дете со крилја, сличен на Ерос. Тогаш, Танат бил претставуван како млад човек со црни крилја и свртен надолу, полуизгаснат факел. Често е во друштво со својот брат близнак Хипнос. Имал срце од железо, и често носи пеперуга.
Во митологијата и уметноста
Според Хесиод и неговата Теогонија, Танат е син на Никта, брат близнак на Хипнос (сонот). Имено, кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза близнаците Танат и Хипнос и другите нивни браќа и сестри: Мом (вината, критиката), Морос (судбината, проклетството), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста), Герас (староста) и Ерида (караницата, раздорот). Според Хигинс, нивни татко бил Ереб.
Танат, како бог на смртта не знаел за сочувство и сомилост. Кога ќе дошол денот на смртта (определен од Судбината), тој долетувал, ја земал душата и му ја предавал на Ад. Во митовите само двапати луѓето го изиграле Танат: Херакле го совладал и му ја земал душата на Алкестида, жената на Адмет; и Сизиф, кој го врзал и ставил во железно буре или во подрум. Зевс му наредил на Арес да го ослободи Танат, зашто луѓето престанале да им принесуваат жртви на боговите; или според друга варијанта, разлутениот Арес сам го ослободил зашто луѓето престанале да умираат на боиштата.
По заповед на Зевс, Хипнпс и Танат го однеле телото на Сарпедон (јунак од Тројанската војна кој се борел од страната на Тројанците) од боиштето.
Психологија и медицина
Според Фројд, луѓето имаат нагон за живот ерос и нагон за смрт, танат (така го нарекле неговите следбеници). Тој смртен нагон ги тера луѓето да се впуштаат во ризични и деструктивни ситуации и чинови, кои би можеле да доведат до смрт; во потрага по адреналин, насилство, и други ризични ситуации. Многу научници го сметаат психоаналитичкото објаснување за контроверзно.
Танатофобија е страв од работи кои се поврзани со смртта или смртноста, како на пример, гробишта, мртовец и сл., а нејзин подвид е некрофобија, страв од мртовци. Танатологија, како академска и научна гранка ја проучува смртта на живите суштества, особено на луѓето, нејзините последици и ритуали.
Хокеј на трева на Летните олимписки игри 1992 (жени)
Хокејот на трева на Летните олимписки игри 1992 година во женска категорија — официјален турнир на Олимписките игри во хокеј на трева. Турнирот се одржал во Барселона, Шпанија. На турнирот учествувале вкупно 8 репрезентации.
Првото место го освоил Шпанија, второто Германија и третото Обединето Кралство.
Реге на мраз
Реге на мраз (Англиски: Cool Runnings, буквално преведено: Ладни Трчања но преведен во македонските кино сали и телевизии како Реге на мраз) е Американски филм од 1993 година заснован на вистинските случки на јамајската екипа за санкање во Зимските олимписки игри 1988. Режиран е од Џон Тртлтауб, улогите во филмот ги играат Леон, Даг Е. Даг, Рол Д. Луис, Малик Јоба и Џон Кенди како Ирв Блицер пензионираниот професионален санкач и тренер на екипата. Филмот беше одлично прифатен од страна на публиката и на премиерата заработи 68,856,263 $, исто така доби 74 од 100% оценување на мрежното место Rotten Tomatoes.
Приказната на филмот
Кога еден јамајски спринтер е дисквалификуван од Олимпијадата, тој смислува начин да учествува во Олимпијада но по дисциплина непозната за него - санкање. Го сретнува веќе посрамотениот американски тренер Ирвинг Блицер и го убедува да го тренира него и екипата (Санка Кофи, Џуниор Бевил, Јул Бренер) за првата јамајска репрезентација во Зимските олимписки игри. Кога стигнуваат во Калгари, Канада лошо се причекани од другите натпреварувачи, нивните тренери, спортските судии и не успеваат да се сложат со нив. Послем многу тернинг и срамење пред јавноста успеваат да ја совладаат стазата и официјално да влезат во Олимпијадата. Одборот на зимските олимсипки игри решава да ги дисквалификува, но послем разогвор со тренерот Блицер ги враќаат назад во натперварите. Откако успеваат да се искачат во првите 10, на последниот натпревар нивната санка се расклопува и се крши на сред пуштање. Тие ја креваат санката и со поддршка осбавен аплаус од публиката стгинуваат до целта.
Прилесје кај Плаве
Прилесје кај Плаве (словенечки: Prilesje pri Plavah) — населба во Општина Канал на Соча во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Келбранд
Келбранд е река во Хамбург, Германија.
Интернет-телевизија
Интернет-телевизија, или поинаку позната како Интернет ТВ или Онлајн ТВ, не треба да се меша со Веб- ТВ или Интернет протокол ТВ (ИПТВ), претставува телевизиски сервис кој се пренесува преку Интернет. Некои телевизии се познати како „Телевизија по избор“ или catch-up TV. Таа стана позната со сервисите како што се BBC iPlayer, 4oD, ITV Player исто STV Player и UTV Player и Demand Five во United Kingdom; Hulu и Revision3 во САД, Холандија; ABC iview и Australia Live TV во Австралија SeeSaw; RTÉ Player во Ирска; и многу други. За повеќе информации, погледни го списокот на телевизиските услужници.
catch-up TV мрежно место е оној кој овозможува да се гледаат телевизиските програми откако веќе се емитувани, а чие емитување овозможува рекламирање насочено кон точно утврдена група на гледачи.
Концепт
Интернет телевизијата овозможува на корисниците да одберат програма или телевизиско шоу кое сакаат да го видат од архива на програми. Двете форми на гледање на Интернет телевизијата ја насочуваат содржината директно кон медија уредот или со едноставно преземање на програмата на компјутерот на корисникот.
Со појава на „ТВ по избор“ пазарот сè повеќе расте и се шири и овие портали и апликации, односно програми се нешто што големите телевизии мораат да го имаат.
На пример BBC iPlayer се здоби со корисници кои го користат кои овозможуваат гледање на повеќе од еден милион видео снимки неделно. Со емитување една од најгледаните забавни програми „Приправник „ BBC iPlayer зафаќа од три до пет проценти од британскиот интернет сообраќај, пред сè поради големиот број на гледачи кои во исто време ја гледаат првата епизода на серијава на BBC iPlayer-от.
Секоја вечер гледаноста на „ТВ по избор“ достигнува максимум околу 22 часот. Повеќето од услужниците поддржуваат неколку формати и одржуваат контрола на квалитетот, така што снимените материјали можат да бидат гледани преку различни уреди. Некои сервиси нудат услуги со висок квалитет и со високи резолуции, таканаречени ХД, но воедно ги пренесуваат и оние со стандардни резолуции- СД, при што пренесувањето и на едните и на вторите е еднакво и зависи единствено од квалитетот на уредот кој се користи. До 2006 година, повеќето од овие сервиси користеа меѓусебно вмрежување (P2P), кое овозможува споделување на преземените апликации и податоци меѓу корисниците, а не преку услужникот кој нуди стандардизиран метод на пренесување.
Конкуренти на пазарот
Многу услужници на Интернет телевизиските сервиси опстојуваат со вклучување на конвенционални телевизиски станици кои го прифатија предизвикот на интернетот како начин за натамошно емитување на програмите откако претходно биле прикажани, а кои се рекламираат како „тв по избор“ или „ catch-up“ услуги. Денеска речиси сите поголеми радио-телевизиски дифузери во светот оперираат преку интернет телевизиските платформи.
Примерите го вклучуваат BBC, кој всушност како новина го воведе BBC iPlayer на 25 јуни 2008 година како проширување на нивниот "RadioPlayer" и на веќе постојното емитување на видео клипови и Channel 4 кој почна со 4oD (кое значи всушност „4 на барање“) во ноември 2006 година овозможувајќи им на корисниците да ги гледаат неодамна објавените забавни програми. Повеќето интернет телевизиски сервиси им овозможуваат на корисниците да ја гледаат содржината без плаќање, но има и содржини за кои треба да се плати. Други Интернет сервисни услужници ги вклучуваат Australia Live TV, SeeSaw, ITV player, TVCatchup, Demand Five, Eurosport player и Sky Player.
Достапност/користење
Можноста за достап до интернет телевизијата во голема мера зависи од брзината на интернетот. Ограничувања применети во многу земји, како на пример во однос на ширината на брановите попречуваат можност од евентуални вмешувања на други станици. Во Европската унија само дваесет и пет проценти од корисниците во текот на 2010 година имаа достапност до Интернетот. За користење на интернет сервис услужник, нешто што е вообичаено во многу домови во развиениот свет, корисникот едноставно ја внесува саканата семрежна адреса. На пример, bbc.co.uk/iplayer или. Доколку корисникот не ја прецизира посакуваната услуга, името на избраната телевизиска програма може да биде впишано во пребарувачот со додавка на нешто за појаснување како: онлајн емитување или гледање преку мрежа. Достапноста до телевизијата преку интернетот никогаш досега не била полесна, поради што користењето на расположливите сервиси треба да се унапреди, а притоа да се запази едноставноста на процесот на следење.
Контрола
Контролирање на содржината на интернетот претставува предизвик за многу услужници; Тоа е обид да се обезбеди дека на корисникот му е овозможено да гледа одредени програми според старосен сертификат. Услужниците користат методи како што е родителска контрола, која овозможува рестрикции на користење и ограничена достапност до материјали кои бараат сертификат. Така, BBC iPlayer користи родителска контрола со тоа што на родителите им ја остава опцијата на „заклучување“ на одредени содржини за кои е потребна шифра за достапност.
Метод на „обележување“ или на „ украсување“ може да биде полезен за визуелно предупредување на корисникот оти содржината е селектирана или дека се работи за промени во програмата која е објавена. Критериумот на респект се користи таму каде што од корисникот се бара да ги внесе податоците како што се датумот на раѓање или возраст за да се потврди оправданоста од користење на ограничувања на содржини според старосната граница.
Архиви
Архива е колекција на информации и медиуми, повеќе како библиотека или пак, како средство за интерактивно архивирање. За медиумските сервиси „по избор“ неопходно е да поддржуваат архиви на материјали, така што корисниците можат да гледаат програми кои веќе се емитувани на стандардна радио- дифузна телевизија. Секако, архивирањето може да варира од една недела до неколку месеци или години, зависно од старателот, оној кој ја одржува програмата и нејзината содржина. На пример, програмите на ББЦ iPlayer се на располагање генерално седум дена по нивното оригинално објавување. Ова се вика модел на „ фатено во седум дена“, што е всушност модел кој веќе станува индустриски стандардизиран за интернет телевизиските сервиси во многу земји во светот.
Секако, дел од програмите можат да бидат достапни и за покус временски период. Другите, пак како „Панорама“ се достапни во продолжен период бидејќи се работи за програма заснована на реални податоци и со висок степен на гледаност и се смета дека вреди вложување екстра пари потребни за нејзино претставување на јавноста за подолг временски период.
Имањето обемна архива може да донесе бројни проблеми, еднакво како и полезност. Долгите архиви се скапи за одржување, зависат од можноста на опслужувачот за обременување или за масовно складирање на материјали што е неопходно напоредо со капацитетот за нивно пренесување. Долги и обемни архиви се тешки за каталогизација и сортирање според видови, со што се всушност полесно достапни до корисниците.
Полезноста од ваквите архиви е многу поголема отколку што се бројни проблемите што истите ги создаваат. Тоа оттаму, што огромните архиви носат голем број на нови корисници на поголем број на медиуми, што севкупно значи поширока јавност, но и повеќе приходи од маркетинг услугите. Практично, големите архиви значат дека корисникот ќе помине повеќе време на корисничкото мрежно место, отколку што ќе посака да шета по други мрежни места да пребарува, што едноставно го наметнува се посилната конкуренција.
Радио дифузни права
Радио дифузни права варираат од земја до земја, дури и меѓу различни региони од иста земја. Според овие права се уредува дистрибуцијата на содржините со заштитени авторски права и работата на медиумите, но воедно тие овозможуваат поединечна дистрибуција на содржината во било кое време.
Пример за програми кои се пренесуваат единствено во една земја е токму BBC iPlayer. Корисниците можат да ја следат програмата единствено доколку живеат во Обединетото Кралство на Велика Британија и Северна Ирска – тоа оттаму што ББЦ единствено овозможува бесплатно гледање на нивните производи во рамките на Британија, едноставно затоа што корисниците плаќаат радио дифузна такса за да финансираат дел од програмите на националниот сервис ББЦ.
Радио дифузните права можат да бидат рестриктивни, со што му овозможуваат на радио дифузерот да дистрибуира содржина за точно лимитирано време Некои компании плаќаат големи износи на средства за лиценци особено за радио дифузните права за пренесување на спортски настани.
Заработка и чинење
Со исклучок на цената на приклучокот на Интернет, повеќето мрежни телевизии се бесплатни. Овие мрежни места успеваат да одржат бесплатни телевизиски сервиси благодарение на видео рекламирањето, кратките комерцијални и рекламни огласувања кои се прикажуваат пред почетокот на видео записот. Пример за ова е мрежното место на abc.com catch-up телевизија каде што наместо долгите рекламните прекини на стандардните телевизии, се објавува платена реклама од не повеќе од триесет секунди.
Кусо време за реклама значи дека гледачот, како корисник на услугата нема да биде презаситен со вакви рекламни содржини, што самото води кон заштеда на средства за ваков вид на активности. Воедно тоа ќе му отвори можности на веб дизајнерот да понуди квалитетна и креативна содржина која во спротивно би чинела повеќе. Ова е начин на кој интернет телевизиите прават профит.
Технологии користени за интернет телевизија
Hybrid Broadcast Broadband TV (HbbTV) е конзорциум на неколку индустриски компании (како што се SES Astra, Humax, Philips, и ANT Software кој моментално промовира и воспоставува отворени европски стандарди (наречени HbbTV) за хибридно поставени кутии за прием на програма и за пренесување на дигиталната телевизија и мултимедијални апликации со поединечен интерфејс.
Актуелните услужници на интернет телевизии користат различни технологии да обезбедат услуги како што се поединечни вмрежувања peer-to-peer (P2P) технологии, VoD системи, и емитувања во живо. BBC iPlayer користи Adobe Flash Player за да обезбеди емитување на видео клипови и други софтверски програми на Adobe за потреби на услуги за преземање. CNBC, Bloomberg Television и Showtime користат пренесување во живо од BitGravity. DRM (digital rights management)софтвер е вклучен во многу интернет - телевизиски сервиси. Sky Player има софтвер обезбеден од Microsoft за да спречи копирање на содржини. Интернет телевизија е исто така вкрстена платформа, Sky Player услугата е проширена со Xbox 360 и на Windows Media Center а потоа и на Windows 7, BBC iPlayer е достапен преку Virgin Media сервис по избор и на други платформи како што е FetchTV и за игри Xbox 360, Wii и PlayStation 3. Другите интернет платформи вклучуваат мобилни платформи како што се iPhone и iPod Touch, Nokia N96, Sony Ericsson C905 и многу други мобилни направи.
Мрежно место и апликациии
Главен проблем на видео сервисите „на барање“ се апликациите на работната површина на компјутерот кои корисниците требаат да ги симнат и да се регистрираат. Многу е полесно за корисникот едноставно да се логира на мрежното место без да се регистрира, отколку да „троши“ време на регистрација и симнување на најчесто обемни програми. Како и да е, апликациите се многу моќни бидејќи овозможуваат подобро симнување на содржини и овие програми вообичаено можат да се гледаат 3о дена по нивното оригинално емитување.
Квалитет на преносот
Квалитет на преносот се однесува на квалитетот на сликата и аудио преносот од опслужувачот на пренесувачот до корисникот или мониторот.
Висок квалитет на видео како што е видео со висок квалитет на слика HD повеќе од 720 пиксели бара и поголема широко појасно покривање и поголеми брзини. Општоприфатениот лимит на симнување на килобајти кој треба да пренесе видео запис со висок квалитет, се декодира со H 264 и изнесува 3500, каде што стандарден квалитет на телевизија SD може да варира од 500 до 1500 килобајт пиксели во зависност од резолуцијата на екранот.
Во Велика Британија BBC iPlayer оперира со најголем сообраќај и сè уште нуди HD содржина напоредно со SD содржина. Како што сè повеќе луѓе се здобиваат со интернет врска која може да го прими протекот на HD видеото преку интернет, BBC iPlayer се труди да одговори и да биде во чекор со барањето. Сепак, бидејќи преносот на HD видеото зафаќа околу 1,5 гигабајти на час од податоците на видеото, на BBC му беше потребно големо инвестирање за да го реализира сето ова.
Корисниците кои немаат таков широко појасен пренос на HD видео или високо SD видео кое бара 1500 килобајти, за нив BBC iPlayer нуди проток на помал износ на битови кој дава послаб квалитет на видео пренос. Ова бара користење на приспособлив износ на пренос на битови, така што ако на корисниците одеднаш им падне широко појасниот пренос тогаш iPlayer за да го компензира, ќе го намали износот на пренос.
Оваа алатка за дијагностицирање која ја нуди BBC iPlayer бесплатно го мери капацитетот на пренос и широкиот појас од корисникот. Иако конкуренцијата во Велика Британија како што се 4oD, ITV Player и Demand Five сè уште не нудат HD пренос, а технологијата која ова го поддржува е речиси нова и широкото распространување на HD преносот е возможен. Достапноста на Channel 4 и Five програмите преку YouTube се предвидени да се докажат како неверојатно популарни како што се сериите на Skins, Green Wing, The X Factor и други, да станат достапни на едноставен начин формат на мрежно место кое веќе привлекува милиони луѓе секојдневно.
Télévision par ADSL
Фредерик Паси
Фредерик Паси (Frédéric Passy), (роден во, на - починат во , на  – француски хуманист, економист и заговорник на меѓународна арбитража. Заедно со Анри Динан бил првиот добитник на Нобеловата награда за мир во 1901 година. Откако работел како ревизор во францускиот Државен совет (1846-1849), се посветил на пишување, предавање и организирање хуманитарни акции. Бил заговорник на разни економски реформи како во Франција, така и во целиот свет. Ѝ припаѓал на традицијата на либералната традиција на англиските економисти Ричард Кобден и Џон Брајт од 19 век кои и лично ги познавал.
Космос-633
Космос-633 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 27 февруари 1974 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 400 килограми. Космос-633 бил сателит наменет за воено и научно истражување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,9 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 472 км, а најмалото на 265.
Укерланд
Укерланд (Uckerland) — општина во округот Укермарк, во Бранденбург, Германија.
Јагнула Куновска
Јагнула Куновска (р. 1943 година, во Костур) е истакната македонска правничка, политичарка и уметничка.
Биографија
Родена е во грчкиот град Костур во 1943 година. Таа е внука на костурскиот војвода Никола Добролитски. Таа била евакуирана во градот Тетово во НР Македонија во 1948 година како една од многуте политички бегалци од Граѓанската војна во Грција. Завршила право на Скопскиот универзитет. Потоа работела како адвокат во Скопје. Член е на Друштвото на писателите на Македонија.
Во 1990 година станала основач на македонската политичка партија Движење за семакедонска акција (МААК). Таа била поддржувач на кандидатурата на Тито Петковски за Претседател на Република Македонија во 1999 година. Во 2006 година се кандидирала на изборите во скопскиот и кумановскиот регион како дел од Новата социјалдемократска партија. Во 2006 година имало полемика меѓу Куновска и Владо Бучковски која вклучувало тврдења за бугаризација. Во 2007 година ја напуштила Новата социјалдемократска партија и станала член на водечката партија на Република Македонија, ВМРО-ДПМНЕ Во текот на 2008 година учествувала во пишувањето на списанието „Македонски духови конаци“.
Вродени мани на шаката и раката
Вродените мани на шаката и раката претставуваат неправилности во градбата на горните екстремитети, кои настануваат интраутерино, под дејство на внатрешни или надворешни штетни фактори. Се појавуваат веднаш по раѓањето, а многу поретко се појавуваат и подоцна.
Ектродактилија
Ектродактилија е мана што се одликува со отсуство на една или повеќе прсти. Најчесто е еднострана мана и се смета дека е рецесивно-наследна. Кај најтешките форми на болеста се појавува метакарпална рака со рудиментирани остатоци на еден или повеќе нефункционални прсти.
Лекување
Ектродактилијата се лекува со хирушка интервенција на палецот со оглед на сложената функција на палецот.
Монодактилија
Монодактилијата ретка вродена мана каде постои само еден прст и тоа најчесто малиот прст, а целиот радијален дел на шаката со метакарпалните коски е отсутен. Монодактилијата е доминантно наследна. Лекувањето се состои во формирање на прст во пределот на радијалната страна на шаката со можност за опозиција кон малиот прст.
Пентадактилија
Главна одлика за пентадактилијата е присуство на пет прсти сите со по три фаланги кои се поставени во палмарната рамнина. Радијалниот прст, кој по положба одговара на палец, не може да се опонира кон другите прсти.
Лекување
Лекувањето се состои во полицизација на радијалниот прст на шаката, со кратење на првата метакарпална коска, транспозиција и ротација на радијалниот прст со сите негови елементи и поставување во положба на опозиција кон останатите прсти.
Макродактилија
Макродактилијата е ретка вродена мана и се манифестира со зголемување на сите елементи и структури на еден или повеќе прсти на шаката и резултат на тоа е ненормално голем и дебел прст (гигантски прст).
Артрогрипозис
Артрогрипозата е мана каде постои вроден мускулен дефицит, комбиниран со контрактура на зглобовите. Зафатените прсти се свиени кон дланката и се нефункционални. Се работи за вродена дегенерација на мускулите на шаката и обично е билатерална. Лекувањето најчесто е безуспешно, освен рана имобилизација и медицинска рехабилитација.
Клинодактилија
Клинодактилијата претставува латерална девијација на една или повеќе фаланги на прстите. Може да се сретне како единечна мана или во комбинација со останатите вродени мани. Многу често е предизвикана со постоење на рудиментирана коска или прекубројна фаланга. Најчеста форма е радијалната девијација на малиот прст во дисталниот интерфалангеален зглоб како последица на трапезоидната форма на медијалната фаланга.
Камподактилија
Камподактилијата е вродена флексиона деформација на прстите, но најчесто го зафаќа малиот прст и обично е билатерална. Се забележува по раѓањето и достигнува максимум во пубертетот. Почесто се среќава кај женските деца и е доминантно наследна мана, со непозната етиологија. Сите меки ткива на флексорната страна на зафатениот прст се скратени.
Лекувањето се состои во обид за исправање на прстот со примена на ”Z” – зет пластика на воларната кожа на прстот и елонгација на флексорните тетиви, но максималното подобрување на состојбата е до 60%.
Талипоманус
Талимпоманусот е вродена мана која претставува девијација на подлактицата и на раката заради отсуство на дел од подлактицата. Може да биде унилатерална или билатерална, радијална или улнарна.
Лекување
Лекувањето во раната фаза се состои со имобилизација во поисправена положба, со релативен успех. Хируршкото лекување е мошне комплексно и неизвесно и се состои во “Z” пластика на кожата, елонгација на меките ткива, централизација и стабилизација на коските на шаката, остеотомија, елонгација на дефектната коска и пресадување на коска од друго место.
Перомелиа и фокомелиа
Перомелиа и фокомелиа се вродени мани кои се јавуваат во пределот на надлактицата. Лекувањето во случај на перомелиа се препорачува користење на специјални протези кога детето ќе порасне. Кај фокомелија се препорачува пресадување или микрохируршки пренос на коска со мекоткивни елементи. Кај амелиа и хемимелиа се препорачува употреба на специјални протетски помагала.
Плочка катедрала
Плочка катедрала (полски: Bazylika katedralna Wniebowzięcia Najświętszej Maryi Panny)) — катедрала во градот Плоцк, Полска. Таа е посветена на Света Богородица на Мазовија и претставува еден од најзначајните примери на романиката во Европа.
Катедралата во Плоцк била основана во 1075 година. Првите извори околу храмот датираат од 1102 година, односно од времето на Владислав I Херман, кој бил погребан во објектот. Во 1129 година таа била реконструирана во времето на Болеслав III и бископот Александар. Во периодот од 1136 до 1144 година била обновувана од пожарот којшто го зафатил градот. Во 1144 година била осветена и посветена на Света Богородица. Христијанскиот храм бил реновиран и во 1531-1535 година по пожарот од 1530 година. Изгледот на новиот храм бил земен од црквата Свети Агостино и црквата Санта Марија дел Пополо во Рим. За последен пат, зградата била обновена во 1903 година.
NGC 2330
NGC 2330 — елиптична галаксија во соѕвездието Рис, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2330 се споменува и како IC 457, MCG 8-13-78, CGCG 234-74, NPM1G +50.0075.
Податоци од набљудување
Според морфолошката класификација на галаксиите, NGC 2330 е од видот E3. Видливиот сјај со голо око изнесува 14,8 m, а оној во рамките на интервалот од минималната до максималната честота 15,8 m, додека површинскиот сјај изнесува 12,6 m/лм2. NGC 2330 има привидни димензии од 0,4' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 9 м 28,3 с, а неговата деклинација, односно висината на лакот на тој агол, + 50° 9' 11". Положбениот агол на објектот е во износ од 30°.
Други поделби
Проучување на NGC 2330 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 20272. Во рамките на атласот на длабокото небо, Уранометрија 2000.00, објектот припаѓа на групата означена со бројот 42; додека во Каталогот на основни ѕвезди (GSC) е групиран под бројот 3400. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 692.
Тодор Циповски - Мерџан
Тодор Пецов Циповски  ( - ) познат со прекарот „Мерџан“ — македонски комунист, учесник во НОВ и народен херој на Југославија.
Животопис
Роден бил во 1920 година во Тетово. Потекнувал од мошне сиромашно занаетчиско семејство. Заради тешката економска состојба морал да го напушти својот дом на дванаесет години и да појде на печалба во Белград. Тешкотиите и неприликите на тогашниот живот го изградиле како силна и борбена личност. Во 1940 година бил примен за член на СКОЈ.
Учество во НОБ
На почетокот од 1941 година како член на СКОЈ е уапсен од белградската полиција. Од затвор е пуштен по капитулацијата на Југославија, април 1941 година. Од Белград веднаш доаѓа во Тетово и стапува во врска со партиската организација. Извесно време работел и во Скопје како член на месната скоевска организација, а во јануари 1942 година е примен за член на КПЈ.
Загинал херојски на 19 септември 1944 година при нападот на балистите над селото Беличица, Мавровско.
За народен херој на Југославија бил прогласен на 11 октомври 1951 година.
Фабијан Готлиб фон Белингсхаузен
Фабијан Готлиб фон Белинсхаузен (германски: Fabian Gottlieb von Bellingshausen) или Фадеј Фадеевич Белингсхаузен (руски: Фаддей Фаддеевич Беллинсгаузен) (9 (20 септември) 1778 - 13 (25 јануари) 1852) бил поморски офицер којшто и служел на Руската Империја и бил предводник на втората руска експедиција на пат околу светот. За време на своето патување, тој станал еден од тројцата Европејци кои први го виделе континентот Антарктик.